ბასა ჯანიკაშვილი

ბასა ჯანიკაშვილი (დ. 24 მაისი, 1974, თბილისი) — ქართველი მწერალი და დრამატურგი.

 ბიოგრაფია 
ბასა ჯანიკაშვილი დაიბადა 1974 წლის 24 მაისს,  თბილისში. დაამთავრა  შოთა რუსთაველის სახელობის თეატრისა და კინოს სახელმწიფო ინსტიტუტი, დრამატურგის ხელოვნების ფაკულტეტი. 1996 წლიდან მისი ლექსები, მოთხრობები და პიესები იბეჭდება ლიტერატურულ ჟურნალ-გაზეთებში. 

სხვადასხვა დროს მუშაობდა ტელეკომპანია "მეორე არხზე" რეჟისორად, რადიო "106"-ში მუსიკალურ წამყვანად და სამხატვრო ხელმძღვანელად, ტელეკომპანია "პირველ არხზე" გადაცემა "კომუნიკატორი"-ს რეჟისორად და პროდიუსერად, ასევე ტელეკომპანია "რუსთავი 2"-ზე გადაცემების "ვის უნდა 20 000" და "ღამის კურიერი"-ის პროდიუსერად. ტელეკომპანია „იმედში“ ლიტერატურული გადაცემის წამყვანად. არის რადიო "უცნობი"-ის ერთ-ერთი დამფუძლებელი.

 შემოქმედება 
ბასა ჯანიკაშვილის შემოქმედებითი სტილი საკმაოდ მრავალფეროვანია და არ შემოიფარგლება რომელიმე კონკრეტული ჟანრით ან ხასიათით. იგი ცნობილია, როგორც დრამატურგი, პროზაიკოსი, მოთხრობების ავტორი და რადიოპიესების ავტორი. ამასთან, აღსანიშნავია მისი წარმატებული კარიერა ტელევიზიასა და რადიოში, რაც ასევე აისახება მის შემოქმედებაზე. მისი პიესები ხშირად იდგმება თეატრებში საქართველოში და მის ფარგლებს გარეთაც.

მისი ნამუშევრების თემატიკაც მრავალფეროვანია და ხშირად ეხება თანამედროვეობის აქტუალურ საკითხებს, წარმოაჩენს საზოგადოების პრობლემებსა და ადამიანურ ურთიერთობებს.

 ბიბლიოგრაფია 
“კოღო” მოთხრობები, პიესები (1999)
“ოცნებით კაიროში” რომანი (2004)
“სანამ ერთმანეთს გავიცნობდით” პიესები (2005)
“სულიკო”, კომედია 2 მოქმედებად (2008)
“აბსურდისტანი” რომანი (2009)
“დიქტატურა” რადიოპიესა ერთ მოქმედებად (2009)
“ომობანა” პიესა-რომანი (2010)
მოთხრობების და პიესების კრებული (2012)
„გაბრაზებული ჩიტი“. პიესების კრებული (2016)
„სულები და თანამოაზრენი “. პიესა. (2019)
„ნინოს ბედნიერება“. რომანი. 2021
„ხუთი კომედია“ პიესების კრებული. 2022   
„მშვიდობით, თემურ!“ - გამომცემლობა „პალიტრა L“ 2025   
„მე გადმოვცურავ ზღვას“ - გამომცემლობა „პალიტრა L“ 2024   

 თეატრალური დადგმები 

 „მშვიდობით, თემურ!“ - რუსთაველის თეატრი, 2024 / თელავის, ბოლნისის, ოზურგეთის, ხარაგაულის თეატრები 2005
 „ომობანა“ - იუგურტის თეატრი, ყაზახეთი 2023
 „დაკარგულის ძიებაში“ - ვასო აბაშიძის სახელობის „ახალი თეატრი“, 2023
 „მე გადმოვცურავ ზღვას“ - ვასო აბაშიძის სახელობის „ახალი თეატრი“, 2022
 „სანამ ერთმანეთს გავიცნობდით“ - კინომსახიობთა თეატრი, 2018
 „დიქტატურა“ - თბილისის აბრეშუმის თეატრი, 2023 / ვალერიან გუნიას სახელობის ფოთის დრამატული თეატრი 2017
 „გაბრაზებული ჩიტი“ - რუსთაველის თეატრი, 2016 / Giancourt Theater, საფრანგეთი, პარიზი, 2015 / Nurnberg Staatstheater, გერმანია 2015 
 „მეზობლები” – „თავისუფალი თეატრი“, 2001 / საქართველოს საზოგადოებრივი რადიო 2001 
 „სულიკო“ - თბილისის „სარდაფის თეატრი“, 2009 / ლაგოდეხის თეატრი 2008
 „თითით საჩვენებელი“ - მოზარდ მაყურებელთა თეატრი, 2007 / კოტე მარჯანიშვილის თეატრი 2001 
 „კაკაბაძეებში“ საქართველოს საზოგადოებრივი რადიო 1999

ჯილდოები
2006  „საბა“ საუკეთესო პიესების კრებულისთვის “სანამ ერთმანეთს გავიცნობდით” 
2009 წელს პიესამ „დიქტატურა“ (On The Lutch) გაიმარჯვა BBC-ს რადიოპიესების საერთაშორისო კონკურსზე
2014 წელს პიესამ „გაბრაზებული ჩიტი“ გაიმარჯვა დრამატურგთა საერთაშორისო კონკურსში „საუბრები საზღვრებს გარეთ“ (Talk About Boundary)
2017 წელს რეგიონული თეატრების კონკურსზე ფოთის ვალერიან გუნიას სახელობის თეატრის სპექტაკლმა „დიქტატურა“ (დრამატურგი ბასა ჯანიკაშვილი) დაიმსახურა სპეციალური პრიზი
„თუმანიშვილის ფონდის“ კონკურსი საუკეთესო პიესა „გონების თამაშები“ 2025 /  „გაბრაზებული ჩიტი“ 2013 / „მეტრო“  2007

 რესურსები ინტერნეტში 

 ავტორი - Goodreads.com-ზე
 http://book.gov.ge/en/author/janikashvili-basa/49/ 
 http://bookplatform.org/en/activities/1031-basa-janikashvili.html 

სქოლიო

კატეგორია:ქართველი მწერლები
კატეგორია:დაბადებული 1974
კატეგორია:საბას პრემიის ლაურეატები